Diari Oficial de la Generalitat Valenciana


Sumari del DOGV 9641, del 17-07-2023 (2023/7925)

Anunci del Servei Territorial d'Indústria, Energia i Mines d'Alacant, per la qual es convoca l'alçament de l'acta prèvia a l'ocupació de determinada finca afectada pel Projecte de soterrament de la LAMT 20 kV S/C a la Carretera de Sant Vicent, s/n, Universitat d'Alacant, al terme municipal d'Alacant. Expedient ATLINE/2016/1033/03. Expedient d'expropiació forçosa JUEXPR/2023/2/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9641

Data del DOGV
:   17-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7925


Data del document
:   04-07-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci del Servei Territorial d'Indústria, Energia i Mines d'Alacant, per la qual es convoca l'alçament de l'acta prèvia a l'ocupació de determinada finca afectada pel Projecte de soterrament de la LAMT 20 kV S/C a la Carretera de Sant Vicent, s/n, Universitat d'Alacant, al terme municipal d'Alacant. Expedient ATLINE/2016/1033/03. Expedient d'expropiació forçosa JUEXPR/2023/2/03. [2023/7925]  
Amb data 18 de novembre de 2022, el Servei Territorial d'Indústria, Energia i Mines d'Alacant va dictar una resolució per la qual atorga a I-DE Redes Eléctricas Inteligentes, SAU, autorització administrativa prèvia, autorització administrativa de construcció, i es declara, en concret, la utilitat pública del projecte denominat Soterrament de la línia aèria d'alta tensió a 20 kV, simple circuit, al terme municipal d'Alacant, de la província d'Alacant. Expedient de referència ATLINE/2016/1033/03.  
Aquesta declaració d'utilitat pública d'acord amb el que es disposa en la Llei 24/2013, de 26 de desembre, del sector elèctric i el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'aquests, per als quals és aplicable el procediment d'urgència que determina l'article 52 de la Llei d'expropiació forçosa, de 16 de desembre de 1954.  
En virtut d'això, aquest Servei Territorial d'Indústria, Energia i Mines d'Alacant, en compliment del que es disposa en l'esmentat article 52 de la Llei d'expropiació forçosa, convoca les persones titulars dels béns i drets afectats a l'Ajuntament on radica la finca afectada com a punt de reunió per a, de conformitat amb el procediment que estableix aquest article, dur a terme l'alçament d'actes prèvies a l'ocupació i, si és procedent, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats hauran d'acudir personalment o representades mitjançant la deguda autorització, aportant els documents acreditatius de la seua titularitat i l'últim rebut de la contribució, i podran ser acompanyades de personal d'assessorament, si ho consideren oportú, amb despeses al seu càrrec.  
L'alçament d'actes tindrà lloc el pròxim dia 13 de setembre de 2023, a partir de les 10.00 hores, en les dependències de l'Ajuntament d'Alacant.  
L'ordre d'alçament d'actes es comunicarà mitjançant l'oportuna cèdula de citació, on figurarà la relació de les persones titulars convocades en el tauler d'edictes de l'Ajuntament assenyalat i en l'annex.  
  
Cal indicar que aquesta publicació es considera igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, com a notificació als titulars desconeguts o amb domicili ignorat o a aquells en què s'ha intentat la notificació però aquesta no s'ha pogut efectuar.  
  
En l'expedient expropiatori JUEXPR/2023/2/75 C-US Redes Eléctricas Inteligentes, SAU, assumirà la condició de beneficiària.  
  
Alacant, 4 de juliol de 2023.- La cap del Servei Territorial d'Indústria, Energia i Mines: Rosa María Aragonés Pomares.